Kirikuaasta eelviimane pühapäev rõhutab vaimulikku valvamist ja Kristuse tagasituleku ootust. Ainus kindel asi siin maailmas on see, et keegi meist ei saa olla siin igavesti. Kord peab inimene lahkuma kas oma surma läbi või siis lõpeb selle maailma ajastu Kristuse taastulemisega.  Kui argielus teame ees ootavaid suuremaid sündmusi, siis valmistame end põhjalikult nende vastu. Laulatuse aja lepivad inimesed vahel aasta ette. Kooli lõpueksamiteks valmistumine algab sageli juba gümnaasiumi alguses.  Kui juba lihtsateks maisteks tulevikusündmusteks valmistame end ette, siis palju olulisem on mõeldes kõige kindlale lõpule ka selle vastu valmistuda.